alexandrainst/scandi-wiki huggingface dataset:
Pierre Rey

Pierre Rey (født 27. april 1930, død 22. juli 2006) var en fransk forfatter. På norsk foreligger hans internasjonale bestselleren Out (Gyldendal 1978).

Liv og virke 
Pierre Rey arbeidet først som journalist og illustratør og ble allerede i trettiårsalderen sjefredaktør, senere direktør for Marie Claire. Denne godt betalte og prestisjetunge jobben sa han opp på dagen som følge av en akutt eksistensiell krise, og underkastet seg deretter en intensiv og likevel langvarig psykoanalyse hos den berømte og moteriktige Jacques Lacan. Denne opplevelsen skrev han senere en bok om (Une saison chez Lacan, Paris 1989) som gjerne karakteriseres som atypisk i forfatterskapet.

Det skal ha vært den betydelige gjelden han opparbeidet etter mange kostbare seanser hos Lacan, som satte ham på tanken om å skrive en bestseller. I 1972 utga han Le Grec, en roman kalkert på Aristoteles Onassis' liv, som umiddelbart ble en suksess. Deretter fulgte oppfølgeren La Veuve (1976), om enken Jackie Kennedy Onassis. I 1977 kom thrilleren Out (norsk utgave 1978, oversatt av Tom Lotherington) og deretter en rekke suksessromaner med handling fra internasjonalt jetset, en verden Pierre Rey kjente og trivdes i. Han skrev også manus til en tv-serie og et teaterstykke (La Mienne s'appelait Régine) som ble filmet i USA under tittelen Regina, med Ava Gardner og Anthony Quinn i hovedrollene.

Bibliografi

Romaner 
 Le Grec (1972), biografisk romanse om Aristoteles Onassis
 La Veuve (1976)
 Out (1977)
 Palm Beach (1979)
 Sunset (1988)
 Une saison chez Lacan (1989) (Seuil-poche, 1999, (ISBN 2-02-036716-5).
 Bleu Ritz (1990)
 Liouba (1992)
 Le Rocher (1995)
 Le Désir (1999)
 L'Ombre du paradis (2001)
 L'Oncle (2002)

Sammen med Loup Durand, under psevdonymet «Michael Borgia»: TNT , Robert Laffont, 1978-1980, en serie på ni spion- og spenningsromaner, tilpasset tegnefilm av Loup Durand og André-Paul Duchateau.

Fjernsyn 
 Les Roses de Dublin (1981), tv-serie

Teater 
 La Mienne s'appelait Régine, drama (sammen med Pierre Dux og Annie Cordy), senere filmatisert som Regina av Jean-Yves Prate.

Referanser

Eksterne lenker 
 
  «Pierre Rey est mort», hyllest
  «Pierre Rey : carpe diem ad vitam aeternam», l'Express

Franske forfattere
Personer fra departementet Vaucluse
Petr Záhrobský

Petr Záhrobský (født 30. november 1980 i Liberec) er en tsjekkisk alpinist. Han deltar i alle øvelser bortsett fra spesialslalåm, men har gjort det best i fartsdisiplinene.

I likhet med sin søster Šárka Záhrobská har Petr blitt trent av sin far.

Han debuterte i verdenscupen i alpint 29. oktober 2000, og hans beste verdenscup-plassering er en 21.-plass i utfor fra 2009. Ytterligere fire ganger har han plassert seg blant de 30 beste i utfor eller super-G.

Záhrobský deltok i Vinter-OL 2002 og 2006, og igjen for Tsjekkia under Vinter-OL 2010. I 2010 oppnådde han en 34.-plass i super-G som beste resultat.

Referanser

Eksterne lenker 
 

Tsjekkiske alpinister
Deltakere for Tsjekkia under Vinter-OL 2002
Alpinister under Vinter-OL 2002
Deltakere for Tsjekkia under Vinter-OL 2006
Alpinister under Vinter-OL 2006
Deltakere for Tsjekkia under Vinter-OL 2010
Alpinister under Vinter-OL 2010
Personer fra Liberec
Fødsler i 1980
Narve Bjørgo

Narve Bjørgo (født 3. mai 1936 i Meland) er en norsk middelalderhistoriker. 

Han fullførte studiene på Universitetet i Bergen i 1964. I 1973 ble han professor i historie ved (det da nyopprettede) Universitetet i Tromsø. Han var dekan fra 1985 til 1985, og var universitetsrektor fra 1985–89. I 1989 ble han administrerende direktør i Norges almenvitenskapelige forskningsråd (NAVF), og professor ved Universitetet i Bergen fra 1993 til 2006. Fra 2002 til 2005 var han den første styrelederen i NOKUT. Før han gikk av med pensjon i 2008 ble han tildelt et æresdoktorat ved Universitetet i Tromsø for sin innsats for oppbyggingen av universitetet.



Bjørgo som historiker  
I verket Norsk utenrikspolitikks historie skrev han kapitlene om tiden før 1537.

Bibliografi

Artikler  
 Om skriftlege kjelder for Hákonar saga Historisk tidsskrift 1967 46: 185-229 
 Samkongedøme kontra einekongedøme. Ein analyse av norsk kjeldemateriale i historiografisk perspektiv Historisk tidsskrift 1970 49: 1-33 
 Det eldste Stavanger i historisk lys, Stavanger Aftenblad, 22. november 1975.
 Samkongedøme og einkongedøme Historisk tidsskrift 1976 55: 204-221 
 Norges første flyktningar – norsk perspektiv på Troms 1242 Historisk tidsskrift 1982 61: 68-73 
 Utenrikshandelen fra det vestafjeldske Norge 1100-1600. Opposisjonsinnlegg ved Arnved Nedkvitnes doktordisputas Historisk tidsskrift 1986 65: 74-84 
 John H. Ballantyne and Brian Smith (editors): Shetland Documents 1195-1579 Historisk tidsskrift 2002 81: 1

Referanser 

Norske middelalderhistorikere
Norske historieprofessorer
Professorer ved Universitetet i Tromsø
Professorer ved Universitetet i Bergen
Rektorer ved Universitetet i Tromsø
Æresdoktorer ved Universitetet i Tromsø
Personer fra Meland kommune
FK Rossijanka

Fotballklubben Rossijanka Moskvovskaja Oblast er en russisk fotballklubb fra Krasnoarmejsk omtrent 5 mil nord for Moskva. Laget er et rent kvinnefotballag. 

Klubben ble dannet den 1. mars 1990 som et rent futsallag under navnet Orljonok (russ. Орлёнок = liten ørn), delvis inspirert av et lokalt fotballag. Futsallaget gjorde sakene sine bra både i Russland og utenfor. I 1994 skiftet klubben navn til  Nadesjeda (russ. Надежда = Håp). Det var imidlertid først i 1998 at laget skiftet til tradisjonell fotball, og allerede året etter debuterte de e den øverste divisjonen. Der holdt de seg til 2001, da laget, under navnet Nadesjda-Gudok (russ. Надежда-Гудок = Håpets sirene (omtr.)) rykket ned av økonomiske grunner. To år senere fikk laget støtte av Moskva oblast til å satse igjen, denne gangen under sitt nåværende navn. 

Laget startet samme år i Moskva-regionens divisjon (den nest høyeste divisjonen), som de vant, og rykket rett opp. Førstesesongen i den øverste divisjonen gikk over all forventning, og laget endte på andreplass både i serie og i cup. De to påfølgende årene var Rossijankas storhetstid. De vant både serien og cupen. Begge årene kvalifiserte de seg til Mesterligaen i fotball for kvinner. I 2006-07-sesongen av Mesterligaen kom Rossijanka lett til andre kvalifiseringsrunde, men røk ut etter knepne ettmålstap mot Brøndby og Arsenal LFC. 

I 2007 var imidlertid Zvezda 2005 Perm for sterke i serien og cupen, og Rossijanka måtte greie seg med nok en andreplass. Seiren i 2006-sesongen ga imidlertid Rossijanka en plass i 07/08-sesongen av Mesterligaen. Dette gikk hakket bedre. Etter en like lett første kvalifiseringsrunde, fikk Rossijanka en noe lettere motstand i andre kvalifiseringsrunde. De og svenske Umeå IK kvalifiserte seg lett til kvartfinalen, og avsluttet med en uavgjort seg imellom. I kvartfinalen møtte Rossijanka 1. FFC Frankfurt. Rossijanka greide en sterk 0-0 uavgjort hjemme. I andre kamp ledet Frankfurt 2-0 helt til overtid, da Rossijanka reduserte til 2-1. Hadde Rossijanka scoret en gang til, hadde Frankfurt vært ute. Rossijanka lyktes imidlertid ikke, og laget røk ut.

2008 og 2009 resulterte begge ganger i andreplass i serien og seier i cupen, begge mot Zvezda. Som resultat av utvidelsen i Mesterligaen fra UEFA Women's Cup (bare for vinnere av den øverste nasjonale serien) til UEFA Women's Champions League (også for toerne i de beste ligaene etter UEFAs rangering), kom Rossijanka med til 2009/10-mesterligaen. Rossijanka vant sin kvalifiseringsgruppe, og gikk videre til sluttspillet. Rossijanka møtte i sekstendelsfinalen spanske Rayo Vallecano de Femenino og vant uten å imponere. Neste møte var mot Umeå. Rossijanka tapte mot det nå reduserte svenske mesterlaget hjemme, og spilte uavgjort 1-1 borte. Dermed var Rossijanka ute av mesterligaen.

Meritter 
 Russisk seriemester 2005, 2006
 Russisk cupmester 2005, 2006, 2008, 2009

Referanser

Eksterne lenker 
 Rossijankas hjemmeside (engelsk/russisk)
 Rossijankas historie (engelsk)

Fotballag i Russland
Moskva oblast
Fotballag etablert i 1990
Kvinnefotballag
Liste over ordførere i Ulstein

Liste over ordførere i Ulstein i Møre og Romsdal:

1838-1841	Andreas Hofgaard Winsnæs	
		
1842-1843	Nils Toresen Nedrelid

1844-1845	Martinus Mortensen Overaae	

1846-1849	Hans Nicolai Wraamann
		
1850-1853	Martinus Mortensen Overaae	
		
1854-1855	Hans Nicolai Wraamann	

1855.	Jon Pedersen Branda	

1856-1859	Martinus Mortensen Overaae	
		
1860-1867	Knut Guliksen Hareide	
		
1868-1871	Johannes Pedersen Scheide	
		
1872-1873	Elling Ellingsen Ulfsteen	

1874-1875	Lars Hansen Hareide	

1876-1881	Johannes Pedersen Scheide	
		
1882-1883	Ole Johannessen Teigene

1884-1895	Martinus Kolbeinsen Bjørndal	
		
1896-1897	Ole Johannessen Teigene	

1898-1901	Martinus Kolbeinsen Bjørndal	
		
1902-1904	Ole Johannessen Teigene	

1905-1910	Hans Nilsen Rise	
		
1911-1913	Arne Ingebrigtsen Grimstad	

1914-1922	Hans B. Osnes	
		
1923-1928	Knut Andreassen Strand	
		
1929-1931	Sverre J. Lynge	

1932-1934	Knut Andreassen Strand	

1935-1945	Leif H. Saunes	(V)
		
1946-1947	Knut Andreassen Strand	

1948.	Martin Ulstein	(V)

1948-1959	Knut A. Ertesvåg	

1960-1963	Jan Remø	(H)
		
1964-1967	Per A. Dimmen	(H)
		
1967.	Peter K. Saunes	 (Ap)

1968-1975	Oskar V. Sundgot	(KrF)
		
1976-1979	Olav B. Urke	(KrF)
		
1979-1987	Asbjørn Flø	(Sp)
		
1988-1993	Ottar Kaldhol	(Ap)
		
1993-1995	Arne Walderhaug	(KrF)

1995-2003	Jan Berset	(H)
		
2003-2011	Hannelore Måseide	(Ap, 2008-2011 partiløs)

2011- 2015      Jan Berset	 (H)

2015 -  Knut Erik Engh (FrP)

 
Ulstein
Cristian Javier Simari Birkner

Cristian Javier Simari Birkner (født 4. oktober 1980 i San Carlos de Bariloche) er en argentinsk alpinist.

Han debuterte i verdenscupen i alpint 10. januar 2004, og hans beste verdenscup-plassering er en 32.-plass i superkombinasjon fra 2005. Han vant kontinentalcupen Søramerikacupen i alpint i 1999, 2000, 2001, 2002, 2004, 2005, 2007, 2008, 2009, 2010, 2011, 2012, 2013 og 2019. 

Simari Birkner deltok for Argentina under Vinter-OL 2002, 2006 og  2010.

Han er bror til alpinistene María Belén Simari Birkner og Macarena Simari Birkner.

Referanser

Eksterne lenker 
 

Argentinske alpinister
Deltakere for Argentina under Vinter-OL 2002
Alpinister under Vinter-OL 2002
Deltakere for Argentina under Vinter-OL 2006
Alpinister under Vinter-OL 2006
Deltakere for Argentina under Vinter-OL 2010
Alpinister under Vinter-OL 2010
Deltakere for Argentina under Vinter-OL 2014
Alpinister under Vinter-OL 2014
Personer fra provinsen Río Negro
Liste over ordførere i Norddal

Liste over ordførere i Norddal i Møre og Romsdal:

1838-1844	Arne Iversen Grønningsæter	
		
1844-1847	Lars Larsen Myren	
		
1848-1879	Elias A. Grønningsæter	
		
1880-1883	Elias O. Uri	
		
1884-1919	Nils E. Grønningsæter	
		
1920-1928	Gerhard Grønningsæter	
		
1929-1934	Nils J. Linge	
		
1935-1941	Gerhard Grønningsæter	
		
1941-1942	Elias Øien (utnemnt)	

1942-1945	Ole K. Løvoll (utnemnt)	
		
1945.	Gerhard Grønningsæter	

1946-1947	Elias Øien  	

1948-1955	Karl Linge	
		
1956-1959	Nils P. Linge	
		
1960-1963	Elias Lingås	
		
1964-1967	Magnus Berdal	
		
1967.	Karl A. Døving

1968-1971	Kåre Nerhagen	
		
1972-1973	Ragnar Lødøen	

1974-1975	Per Berge	

1976-1987	Karl A. Døving Sp	
		
1988-1993	Arne Sandnes	Sp
		
1994-1999	Gudmund Relling	V
		
1999-2007	Arne Sandnes	Sp
		
2007-2015	Bjørn Inge Ruset	Ap

2015-2019  Arne Sandnes     Sp

Ordførere i Norddal
Norddal
Steinsåstunnelen

Steinsåstunnelen er en motorveitunnel på europavei 18 i Lillesand kommune i Agder. Tunnelen er 2211 meter lang og ble åpnet i 2009. Den er den lengste tunnelen på motorveistrekningen av E18 mellom Grimstad og Kristiansand.

Se også

Veitunneler i Norge
Undersjøiske veitunneler i Norge

Referanser

Eksterne lenker
 agderops.no - nye E18. 

Veitunneler i Agder
Tunneler på E18 (Norge)
2009 i Norge
Tunneler åpnet i 2009
Tuftåstunnelen

Tuftåstunnelen er en veitunnel på  i Lærdal kommune. Tunnelen er 2000 meter lang og går gjennom fjellet Tersetdokki. Den ble åpnet 3. september 2008.

Se også
Borgundtunnelen
Veitunneler i Norge

Eksterne lenker
 https://web.archive.org/web/20090413160315/http://www.vegvesen.no/binary?id=42286 vegvesen.no pdf

Veitunneler i Vestland
Veier i Lærdal
Tunneler på E16
2008 i Norge
Tunneler åpnet i 2008
Teistedalstunnelen

Teistedalstunnelen er en veitunnel i Kvinesdal kommune i Agder. Den er en del av europavei 39 og fylkesvei 465. Den er 1925 meter lang og ble åpnet i 2006.

Se også 
 Fedafjorden bru
 Veitunneler i Norge
 Undersjøiske veitunneler i Norge

Referanser

Eksterne lenker
 Bilde av Fedafjorden bru sett fra nordvest på brua med nordinnslaget til Teistedalstunnelen i bakgrunnen.

Veitunneler i Agder
Tunneler åpnet i 2006
Tunneler på E39
Veier i Kvinesdal
2006 i Norge
Ukrainas kommunistiske parti

Ukrainas kommunistiske parti (ukrainsk: Комуністична партія України, Komunistychna partiya Ukrayiny) er et ukrainsk politisk parti. Det ble etablert 19. juni 1993. Partileder er Petro Symonenko. Ved parlamentsvalget 29. mars 1998 fikk partiet en oppslutning på 25 prosent og 123 seter i nasjonalforsamlingen Verkhovna Rada, noe som gjorde det til landets største parti. Ved parlamentsvalget i 2002 sank oppslutningen til 19,98 prosent, og oppslutningen har fortsatt å synke, i det siste i hovedsak som en følge av oransjerevolusjonen. Ved parlamentsvalget i 2007 fikk partiet 5,39 prosents oppslutning og 27 av 450 representanter. Ved parlamentsvalget i 2012 fikk partiet 13,18 prosents oppslutning og 32 av 450 representanter.

Eksterne lenker 
 

Politiske partier i Ukraina
Kommunistiske partier
Politiske partier etablert i 1993
1993 i Ukraina
Mackenzie Boyd-Clowes

MacKenzie Boyd-Clowes (født 13. juli 1991) er en canadisk skihopper. Han debuterte i verdenscupen i skihopping 24. januar 2009, og hans beste individuelle verdenscup-plassering per 12. januar 2014 er en 9.-plass i skiflyging i Kulm i 2014.

Hans personlige bestenotering er på 224 meter, satt i slovenske Planica 17. mars 2016.

Boyd-Clowes representerte Canada i Vinter-OL i 2010, i 2014, i 2018 og i i 2022, hvor han i sistnevnte OL tok en overraskende bronsemedalje i mikslagkonkurransen med Canada, sammen med Ale Loutitt, Matthew Soukup og Abigail Strate.

Referanser

Eksterne lenker 
 

Canadiske skihoppere
Olympiske bronsemedaljevinnere for Canada
Deltakere under Ski-VM 2009
Deltakere for Canada under Vinter-OL 2010
Skihoppere under Vinter-OL 2010
Deltakere under Ski-VM 2011
Deltakere for Canada under Vinter-OL 2014
Skihoppere under Vinter-OL 2014
Deltakere under Ski-VM 2017
Deltakere for Canada under Vinter-OL 2018
Skihoppere under Vinter-OL 2018
Deltakere under Ski-VM 2019
Deltakere under Ski-VM 2021
Deltakere for Canada under Vinter-OL 2022
Skihoppere under Vinter-OL 2022
Medaljevinnere under Vinter-OL 2022
Salamander (SHV)

Innsatsstyrke Salamander er en av Sjøheimevernets (SHV) fire innsatsstyrker, underlagt SHV Gruppe Sør og SHV kommandoen. Salamander er vestlandets spydspiss i Sjøheimevernet.

Historie
Innsatsstyrke Salamander har sitt navn etter en serie operasjoner av Special Operations Executive med navnet Salamander under andre verdenskrig. Aksjonene foregikk på vestlandet og var dristige og marginene små. Bare litt uflaks kunne utgjøre forskjellen på en vellykket og en totalt mislykket operasjon.

Struktur
Innsatsstyrken består av frivillige mannskaper og er utrustet og trent for et uforutsigbart og uoversiktlig trusselbilde. Salamander er delt inn i følgende avdelinger:
Fartøysskvadron med besetninger for hurtiggående flerbruksfartøyer og for store fartøyer.
KYP (Kystmeldepost)
Dykkertropp
Bordingstropp
Stab

Referanser

Sjøheimevernet
Artikler i sjøfart-prosjektet
Trevor Morrice

Trevor Morrice (født 23. september 1991) er en canadisk skihopper.

Han har ikke debutert i verdenscupen i skihopping, men har deltatt i kontinentalcupen.

Morrice representerte Canada under Vinter-OL 2010.

Referanser

Eksterne lenker 
 

Canadiske skihoppere
Deltakere for Canada under Vinter-OL 2010
Skihoppere under Vinter-OL 2010
Deltakere for Canada under Vinter-OL 2014
Skihoppere under Vinter-OL 2014
Fødsler i 1991
Nordkraft

Nordkraft AS er et norsk kraftselskap i Narvik kommune i Nordland. Selskapets kjernevirksomhet er produksjon av miljøvennlig, elektrisk kraft. Dette kraftselskapet het fram til 2009, Narvik Energi AS. Konsernet ble til da Narvik Energi AS fusjonerte med Nordkraft AS.

Selskapet er eid av Narvik kommune med 50,01%,  Troms Kraftforsyning og Energi AS med 33,33% og Hålogaland Kraft AS med 16,66%.              

Morselskapet har følgende datterselskap:
Narvik Energinett AS   (51% eiet) – strømdistributør i Narvik kommune, ca. 11 000 nettkunder)
Nordkraft Produksjon   (100% eiet) – kraftprodusent, direkte og indirekte ca. 1 000 GWh produksjon.
Enerconsult AS   (100% eiet) – rådgivning innenfor energiøkonomisering.
Naturgass Nord AS  (100% eiet)
Kraftinor AS  (50% eiet) -kraftsalg

Selskapet eier direkte og gjennom Nordkraft produksjon følgende kraftverk:
Nygård kraftverk (Narvik)
Håkvik kraftverk
Sildvik kraftverk
Sørfjord I kraftverk
Sørfjord II kraftverk
Sirkevann kraftverk
Taraldsvik kraftverk

Selskapet driver også Nygårdsfjellet vindpark samt nettvirksomhet.

Eksterne lenker 
Hjemmeside

Næringsliv i Nordland
Næringsliv i Narvik
 
Nordkraft
Norske nettselskaper
Rederiaksjeselskapet Torvald Klaveness

Rederiaksjeselskapet Torvald Klaveness er et norsk konsern etablert i 1946 av Torvald Klaveness, som driver med skipsfart, skipsmegling, aksjetegning, tegning av andeler, ytelser av lån og andre lignende tjenester hvor de gjør seg interesser i andre selskaper. Selskapet eies og drives av brødrene Trond Harald Klaveness og Tom Erik Klaveness, sønner av Torvald. Største investor i selskapet er Thk Holding AS.

Selskapets hovedkontor ligger i Oslo, men selskapet har også kontorer i blant annet Beijing, Manila og Singapore.

Eksterne lenker
 

Norske rederier
Norske investeringsselskaper
Selskaper etablert i 1946
Artikler i sjøfart-prosjektet
Jarlsbergtunnelen

Jarlsbergtunnelen er en 1750 meter lang dobbeltsporet jernbanetunnel som går gjennom Frodeåsen i Tønsberg. Den tilhører Vestfoldbanen, og ble bygget som en del av strekningen mellom Barkåker og Tønsberg. Tunnelen ligger like nord for Tønsberg stasjon, og går mellom Frodegata og Tomsbakken. Mesteparten av tunnelen er sprengt i fjell, mens 223 meter er en betongkulvert. Et tverrslag omtrent midtveis i tunnelen har utgang i Kjellengveien og fungerer som rømningsvei.

Planleggingen av tunnelen startet på slutten av 1990-tallet. Flere interessegrupper frarådet byggingen av denne isolerte strekningen uten en plan for oppgradering av hele Vestfoldbanen. Byggearbeidene startet april 2009 og tunnelen åpnet for trafikk den 7. november 2011. Dette var den fjerde delstrekningen av Vestfoldbanen som ble oppgradert. Tunnelen ble bygget av Leonhard Nilsen & Sønner, og prosjektet kostet 1,5 milliarder kroner.

Referanser

Eksterne lenker 
 

Jernbanetunneler i Norge
Vestfoldbanen
Jernbanestrekninger i Vestfold og Telemark
Tunneler i Vestfold og Telemark
Tunneler åpnet i 2011
2011 i Norge
Jernbanebyggverk i Tønsberg
Knut Jorde

Knut Jorde (født 9. august 1964) var frem til 2009 administrerende direktør, eier og gründer av Formuesforvaltning, som ble etablert i 2000. Selskapet har vel 200 ansatte og forvalter over 25 milliarder kroner for om lag  nordmenn.

Jorde har arbeidet innen finans, kapitalforvaltning og forsikring siden endt sivilingeniørutdannelse fra Norges tekniske høyskole (NTNU) 1988.

Jorde har deltatt på ekspedisjoner til blant annet Gasherbrum II (8035 moh) og Mont Blanc (4808 moh). Jorde har idag flere styreverv i investeringselskaper innen eiendom, forvalting og finanssektoren.

Norske finansgründere
Norske investorer
Norske sivilingeniører
Alumni fra NTNU
Trang bakre urunda vokal

En trang bakre urunda vokal er en vokal som brukes i noen talespråk. Symbolet som representerer lyden i det internasjonale fonetiske alfabetet er «ɯ», mens symbolet som brukes i X-SAMPA er M. Symbolet i IPA er en m snudd opp ned, men siden lyden ofte skrives med bokstaven <u> kan den heller ses som en «dobbel u».

Trekk 
 Vokalen er trang, hvilket betyr at tunga er så nær ganen som mulig uten at den skaper hindringer som ville gjort lyden til en konsonant.
 Den er en bakre vokal, hvilket betyr at tunga er så langt bak i munnen som mulig uten at den skaper hindringer som ville gjort lyden til en konsonant.
 Leppestillinga er urunda, altså er leppene spredt.

Eksempler 

Symbolet ɯ brukes av og til for  i japansk, men dette er egentlig en trang bakre runda vokal med ikke-framskutte lepper (se leppestilling).

Vokaler

de:Hinterzungenvokal#Ungerundeter geschlossener Hinterzungenvokal
Industrivern

Industrivern er bedrifters egen beredskap som raskt kan settes inn i førsteinnsats mot uønskede hendelser på den enkelte bedrift.

Organisering
Industrivern er organisert under Næringslivets sikkerhetsorganisasjon (NSO), som fører tilsyn.

Industrivern består av lokalkjente ansatte, trent og utstyrt for å håndtere aktuelle hendelser på egen arbeidsplass, som branntilløp, personskader, lekkasjer av gass og farlige kjemikalier. Det stilles krav til kunnskap og erfaring på de ulike fagområdene. 

Bedrifter med potensial for hendelser med alvorlige konsekvenser krever forsterket industrivern. I praksis vil dette bety egen stab og for eksempel egne sanitets-, orden og sikrings- og brannvern/røykdykker lag.

Statistikk 
 Det ble rapportert om 1295 innsatser av industrivern lokalt i 2021, der 75% av innsatsene var konsekvensreduserende.
 Det finnes rundt 1000 virksomheter som har etablert industrivern.
 Det er over 14000 innsatspersoner fordelt på industrivern over hele landet (per 2019).

Bistandsplikt
Industrivernpliktige virksomheter plikter etter anmodning å yte bistand til annen virksomhet og nød- og beredskapsetatene.

Historie

Industrivernet begynte som en organisasjon opprettet av Norges Industriforbund 1. juni 1948.

Industrivernets oppgaver var å organisere og kontrollere egenbeskyttelse av liv, helse og materielle verdier ved norske industribedrifter. Fra 1953 var disse funksjonene hjemlet i sivilforsvarsloven, hvor industrivernpliktige bedrifter ble pålagt å organisere, utstyre, lære opp og øve et industrivern. Funksjonen industrivern er etter dette definert som en del av Norges totalforsvar.

I 1997 ble Industrivernet slått sammen med Næringslivets sikkerhetsråd til Næringslivets sikkerhetsorganisasjon.

Referanser

Eksterne lenker
 

Sikkerhet i Norge
Etableringer i 1948
1948 i Norge
Opphør i 1997
Sivilforsvaret
István Bata

István Bata (født 5. mars 1910 i Tura, død 17. august 1982 i Budapest) var en ungarsk militæroffiser (generalløytnant) og politiker. Han var Ungarns forsvarsminister mellom 1953 og 1956. Under den ungarske revolusjonen i 1956 delte han Budapest inn i tre militære distrikter og ga sine styrker ordre om å beseire revolusjonen. Den 26. oktober ble Bata oppsagt fra alle sine oppgaver. Tre dager senere rømte han til Sovjetunionen. Han forhandlet med János Kádár og ønsket å organisere et militært diktatur etter opprørets fall. Den 16. november ble Bata ekskludert fra partiet på grunn av sin stalinistiske fortid. Senere vendte han tilbake til Ungarn, hvor han jobbet for BKV. Bata døde 72 år gammel i 1982.

Eksterne lenker 
 Biografi på rev.hu (engelsk)

Ungarske politikere
Ungarske offiserer
Jacqui Cooper

Jacqui Cooper (født 6. januar 1973 i Melbourne i Australia) er en australsk freestyler. Hun har deltatt i Vinter-OL 1994, Vinter-OL 1998, Vinter-OL 2006 og Vinter-OL 2010.

Referanser

Eksterne lenker 
 

Australske freestylekjørere
Deltakere for Australia under Vinter-OL 1994
Freestylekjørere under Vinter-OL 1994
Deltakere for Australia under Vinter-OL 1998
Freestylekjørere under Vinter-OL 1998
Deltakere for Australia under Vinter-OL 2006
Freestylekjørere under Vinter-OL 2006
Deltakere for Australia under Vinter-OL 2010
Freestylekjørere under Vinter-OL 2010
Fødsler i 1973